L-Inġinier Christopher Ciantar se jkun qed jirrappreżenta lill-Partit Nazzjonali fuq il-bord tal-Awtorità tal-Ambjent u r-Riżorsi (ERA). Dan wara r-riżenja ta' Simon Mizzi wara tliet snin membru ta' dan il-bord. Fi stqarrija, il-Partit Nazzjonalista spjega li Mizzi rriżenja għal raġunijiet personali. Dr Inġ. Christopher Ciantar huwa gradwat fl-inġinerija mekkanika mill-Università ta' Malta. Huwa għandu Dottorat fil-qasam tal-inġinerija ambjentali b'enfasi fuq Life Cycle Assessment u kif policies ambjentali jaffettwaw prodotti teknoloġiċi tul iċ-ċiklu tagħhom. Ciantar għandu interess partikulari fis-circular economy u qed jimplimenta riċerka f'dan ir-rigward, b'mod partikulari fuq il-bijofertilizzant. Christopher Ciantar jaħdem fis-settur privat bħala Chief Operations Officer . Il-Kap tal-Oppożizzjoni u tal-Partit Nazzjonalista Bernard Grech ġie mgħarraf bir-riżenja ta' Dr Inġ. Simon Mizzi minn membru tal-Bord tal-ERA, nhar il-Ħamis 3 ta' Ġunju. Fl-2018: Il-PN jinnomina persuna oħra għall-ERA .td_uid_3_60c2642aca659_rand.td-a-rec-img{text-align:left}.td_uid_3_60c2642aca659_rand.td-a-rec-img img{margin:0 auto 0 0}